Mark Cavendish

| Mark Cavendish |
| --- | --- |
 Mark Cavendish
Henkilötiedot
Syntynyt: 21. toukokuuta 1985 (ikä 39)
Kansalaisuus:   Yhdistynyt kuningaskunta
Pyöräilijä
Lempinimi:  Cav
Pituus:  175 cm
Paino:  69 kg
Joukkue:  lopettanut
Laji:  maantie ja rata
Rooli:  ajaja
Ajajatyyppi:  kirimies
Ura
Ammattilaisjoukkue(et)
2006 2007 2008–2011  2012 2013–2015  2016–2019 2020 2021−2022  2023–2025:  Team Sparkasse T-Mobile Team Team HTC-High Road / Team Columbia Team Sky Omega Pharma-Quick Step / Etixx-Quick Step Team Dimension Data Bahrain-McLaren Deceuninck–Quick-Step / Quick-Step Alpha Vinyl Team Astana Qazaqstan Team
Suurimmat voitot
 Maantieajon maailmanmestaruus 2011 Pariajon maailmanmestaruus 2005, 2008, 2016 Milano–San Remo 2009 Grote Scheldeprijs 2007, 2008, 2011 Kuurne–Bryssel–Kuurne 2012, 2015 Ranskan ympäriajo, pistekilpailu 2011, 2021, 35 etappia Italian ympäriajo, pistekilpailu 2013, 17 etappia Espanjan ympäriajo, pistekilpailu 2010, 4 etappia  Maantieajon Britannian-mestaruus 2013, 2022 
 Tiedot päivitetty: 4. tammikuuta 2025 
Aiheesta muualla
www.cvndsh.com
  [ Muokkaa Wikidatassa ]   
| Mitalit> Miesten pyöräily.Maa:   Yhdistynyt kuningaskunta. Olympialaiset  | Mitalit> Miesten pyöräily.Maa:   Yhdistynyt kuningaskunta. Olympialaiset  | Mitalit> Miesten pyöräily.Maa:   Yhdistynyt kuningaskunta. Olympialaiset  | Miesten pyöräily> Maa:   Yhdistynyt kuningaskunta. |
| --- | --- | --- | --- |
|  Hopeaa | Rio de Janeiro 2016 | omnium |  |
| Ratapyöräilyn MM-kilpailut  | Ratapyöräilyn MM-kilpailut  | Ratapyöräilyn MM-kilpailut  |  |
|  Kultaa | Los Angeles 2005 | pariajo |  |
|  Kultaa | Manchester 2008 | pariajo |  |
|  Kultaa | Lontoo 2016 | pariajo |  |
| Maantiepyöräilyn MM-kilpailut  | Maantiepyöräilyn MM-kilpailut  | Maantiepyöräilyn MM-kilpailut  |  |
|  Kultaa | Kööpenhamina 2011 | maantieajo |  |
|  Hopeaa | Doha 2016 | maantieajo |  |
Maa:   Mansaari
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Melbourne 2006 | scratch-ajo |  |
Mark Cavendish (s. 21. toukokuuta 1985 Mansaari) on brittiläinen pyöräilijä, joka kilpaili rata- ja maantiepyöräilyssä. Hän voitti maantiepyöräilyn maailmanmestaruuden 2011 ja ennätykselliset 35 etappia Ranskan ympäriajossa.
Hän aloitti ammattilaisuransa Team Sparkasse -joukkueessa 2006. Hän osallistui vuoden 2007 Ranskan ympäriajoon T-Mobile-tallin joukkueessa ja edusti samaa tallia, sittemmin nimeltään Team HTC-High Road, vuoteen 2011 saakka. Kaudella 2012 hän kilpaili Team Skyssa ja vuosina 2013–2015 Omega Pharma-Quick Step / Etixx-Quick Step -tallissa. Kausina 2016−2019 hän edusti Dimension Data -tallia, vuonna 2020 Bahrain-McLarenia, vuosina 2021–2022 Deceuninck–Quick-Step / Quick-Step Alpha Vinyl Teamia ja viimeisinä ammattilisvuosinaan 2023–2025 Astana Qazaqstan Teamia.
Cavendish voitti ratapyöräilyn maailmanmestaruuden pariajossa yhdessä Rob Haylesin kanssa vuonna 2005 sekä Bradley Wigginsin kanssa 2008 ja 2016. Hän on myös Kansainyhteisön kisojen mestari scratch-ajossa vuodelta 2006 sekä alle 23-vuotiaiden Euroopan mestari pisteajossa vuodelta 2005. Olympialaisissa hän saavutti omniumin hopeaa Rio de Janeirosta 2016.
Maantiepyöräilyssä Cavendish menestyi ensimmäisenä ammattilaisvuonnaan 2006 muun muassa Britannian ympäriajossa, jonka pistekilpailun hän voitti. Kaudella 2007 Cavendish saavutti menestystä voittamalla kaksi etappia Katalonian ympäriajossa. Ranskan ympäriajon hän keskeytti suunnitellusti kilpailun 8. etapilla.
Vuonna 2008 Cavendish voitti Italian ympäriajon neljännen ja 13:nnen etapin massakirin jälkeen. Vuonna 2008 hän voitti Ranskan ympäriajon viidennen, kahdeksannen, kahdennentoista ja kolmannentoista etapin. Vuonna 2009 Cavendish voitti Milano–San Remo -klassikon kukistettuaan loppukirissä Heinrich Hausslerin.
Vuonna 2009 Cavendishistä tuli ensimmäinen brittiläinen ajaja, joka on saanut pitää yllään Italian ympäriajon johtajan maglia rosa -paitaa. Paidan hän sai, kun hänen joukkueensa Columbia-Highroad voitti ensimmäisenä päivänä ajetun joukkueaika-ajon ja Cavendish ylitti maalilinjan joukkueensa ensimmäisenä ajajana. Lisäksi hän voitti kilpailun 9., 11. ja 12. etapin. Saman vuoden Ranskan ympäriajossa hän voitti toisen, kolmannen, kymmenennen, 11., 19. ja 21. etapin.
Vuonna 2010 Cavendish voitti Ranskan ympäriajossa viisi etappia. Hän voitti lisäksi uransa ensimmäiset etapit, kaikkiaan kolme, Espanjan ympäriajossa, jossa voitti myös pistekilpailun. Seuraavana vuonna hän voitti Ranskan ympäriajossa jälleen viisi etappia. Lisäksi hän voitti pistekilpailun. Kööpenhaminan MM-kilpailuissa 2011 hän voitti maantieajon maailmanmestaruuden. Vuonna 2012 hän voitti kolme etappia sekä Italian että Ranskan ympäriajossa. Seuraavana vuonna hän voitti Italian ympäriajossa viisi etappia ja pistekilpailun ja Ranskan ympäriajossa kaksi etappia. Hän voitti yhden etapin Ranskan ympäriajossa 2015. Vuoden 2016 Tour de Francessa hän voitti avausetapin saaden samalla ensimmäisen kerran Ranskan ympäriajon johtajan keltaisen paidan haltuunsa. Hän menetti paidan seuraavan etapin jälkeen, mutta voitti jälleen kolmannen, kuudennen ja neljännentoista etapin. Dohan MM-kilpailuissa 2016 hän sai maantieajossa hopeaa.
Cavendish voitti viiden vuoden tauon jälkeen etappeja, yhteensä neljä, Ranskan ympäriajossa 2021. Hän nousi Eddy Merckxin kanssa eniten etappivoittoja Ranskan ympäriajossa ottaneeksi pyöräilijäksi 34 etappivoitollaan Lisäksi hän voitti pistekilpailun. Hän voitti etapin Italian ympäriajossa 2022 ja 2023. Ranskan ympäriajossa 2024 hän voitti 5. etapin ja nousi 35 etappivoitollaan eniten etappeja Ranskan ympäriajon historiassa voittaneeksi pyöräilijäksi
Grote Scheldeprijs -klassikon hän voitti 2007, 2008 ja 2011 sekä Kuurne–Bryssel–Kuurnen 2012 ja 2015. Maantieajon Britannian-mestaruuden hän voitti 2013 ja 2022.